# நவம்பர் 15

## நிகழ்வுகள்

- 565 &ndash; மூன்றாம் யசுட்டின் பைசாந்தியப் பேரரசராக தனது மாமா முதலாம் யசுட்டினியனுக்குப்ப் பின்னர் முடிசூடினார்.
- 1505 &ndash; போர்த்துக்கேய மாலுமியும் நாடுகாண் பயணியுமான லோரன்சு டி அல்மெய்டா, கொழும்பை வந்தடைந்து ஐரோப்பியக் குடியேற்றத்தை ஆரம்பித்தார்.
- 1532 &ndash; பிரான்சிஸ்கோ பிசாரோயின் தலைமையில் எசுப்பானியத் தேடல் வெற்றி வீரர்கள் இன்காத் தலைவர் அத்தகுவால்பாவை முதல் தடவையாகச் சந்தித்தனர்.
- 1533 &ndash; எசுப்பானியத் தேடல் வெற்றி வீரர் பிரான்சிஸ்கோ பிசாரோ இன்கா பேரரசின் தலைநகர் குசுக்கோவை அடைந்தார்.
- 1705 &ndash; சிபோ நகர சமரில் ஆத்திரிய-டென்மார்க்குப் படைகள் அங்கேரியர்களை வென்றன.
- 1791 &ndash; முதலாவது அமெரிக்கக் கத்தோலிக்கக் கல்லூரி ஜார்ஜ்டவுன் பல்கலைக்கழகம் திறக்கப்பட்டது.
- 1864 &ndash; அமெரிக்க உள்நாட்டுப் போர்: கூட்டுப்படைத் தளபதி வில்லியம் சேர்மன் அட்லாண்டா நகரைத் தீக்கிரையாக்கி ஜோர்ஜியாவின் சவான்னா துறைமுகம் நோக்கி நகர்ந்தார்.
- 1889 &ndash; பிரேசிலை குடியரசாக இரண்டாம் பெதுரோ அறிவித்தார். ஆனாலும் அதனை அடுத்து நிகழ்ந்த இராணுவப் புரட்சியில் இரண்டாம் பெதரோ ஆட்சியிழந்தார்.
- 1915 &ndash; வின்ஸ்டன் சர்ச்சில் லிபரல் அரசில் இருந்து பதவி விலகி, மேற்கு முன்னணியின் 6-வது படைப் பிரிவில் இணைந்தார்.
- 1920 &ndash; உலக நாடுகள் சங்கத்தின் முதலாவது அமர்வு ஜெனீவாவின் இடம்பெற்றது.
- 1922 &ndash; எக்குவடோர், உவயாகில் நகரில் நடைபெற்ற பொது வேலை நிறுத்தத்தில் ஆயிரத்திற்கும் அதிகமானோர் கொல்லப்பட்டனர்.
- 1928 &ndash; இங்கிலாந்தில் *மேரி ஸ்டான்போர்டு* ரை துறைமுகத்தில் மூழ்கியதில் அதன் அனைத்து 17 ஊழியரும் உயிரிழந்தனர்.
- 1933 &ndash; தாய்லாந்தில் முதற் தடவையாகப் பொதுத்தேர்தல் இடம்பெற்றது.
- 1941 &ndash; நாட்சி ஜெர்மனியில் சில உயர் அதிகாரிகளைத் தவிர்த்து அனைத்து ஓரினச்சேர்க்கையாளர்களையும் வதைமுகாம்களுக்கு அனுப்ப உத்தரவிடப்பட்டது.
- 1942 &ndash; இரண்டாம் உலகப் போர்: சொலமன் தீவுகளில் குவாடல்கனல் என்ற இடத்தில் சப்பானியப் கடற்படையுடன் இடம்பெற்ற மோதல்களில் கூட்டுப் படைகள் வெற்றி பெற்றன.
- 1943 &ndash; பெரும் இன அழிப்பு: நாட்சி ஜெர்மனியில் அனைத்து ஜிப்சிகளையும் யூதர்களுக்கு இணையாக வதைமுகாம்களுக்கு அனுப்ப உத்தரவிடப்பட்டது.
- 1948 &ndash; இலங்கையில் மலையகத் தமிழரின் வாக்குரிமை பறிக்கப்பட்டது.
- 1949 &ndash; நாத்தூராம் கோட்சே, நாராயண் ஆப்தே ஆகியோர் மகாத்மா காந்தியைக் கொலை செய்த குற்றத்திற்காக தூக்கிலிடப்பட்டனர்.
- 1966 &ndash; போயிங் 727 வானூர்தி ஒன்று பெர்லினில் வீழ்ந்ததில் மூவர் உயிரிழந்தனர்.
- 1966 &ndash; ஜெமினி 12 விண்கலம் அட்லாண்டிக் கடலில் பாதுகாப்பாக இறங்கியது.
- 1969 &ndash; பனிப்போர்: சோவியத் நீர்மூழ்கி *கே-19* அமெரிக்காவின் *காட்டோ* என்ற நீர்மூழ்கியுடன் பேரன்ட்சு கடலில் மோதி மூழ்கியது.
- 1969 &ndash; வியட்நாம் போர்: வாசிங்டன் டிசியில் 250,000-500,000 பேர் போருக்கெதிராக ஆர்ப்பாட்ட ஊர்வலத்தில் பங்குபற்றினர்.
- 1971 &ndash; இன்டெல் நிறுவனம் உலகின் முதலாவது வணிகரீதியிலான 4004 என்ற ஒற்றைச்சில் நுண்செயலியை வெளியிட்டது.
- 1978 &ndash; டக்ளஸ் டிசி-8 தனியார் பயணிகள் விமானம் கொழும்புக்கு அருகில் விபத்துக்குள்ளாகியதில் 183 பேர் உயிரிழந்தனர்.
- 1983 &ndash; வடக்கு சைப்பிரசின் துருக்கியக் குடியரசு நிறுவப்பட்டது. துருக்கி மட்டுமே இதனை அங்கீகரித்தது.
- 1987 &ndash; உருமேனிய சோசலிசக் குடியரசு, பிராசொவ் நகரில் தொழிலாளரக்ள் கம்யூனிச அரசுக்கெதிராகக் கிளர்ச்சியில் ஈடுபட்டனர்.
- 1988 &ndash; சோவியத் ஒன்றியத்தின் ஆளற்ற பியூரான் விண்ணோடம் தனது முதலாவது கடைசியுமான பயணத்தை ஆரம்பித்தது.
- 1988 &ndash; இசுரேல்-பாலத்தீனப் பிணக்கு: பாலத்தீனம் தனிநாடாக பாலத்தீன தேசியப் பேரவையினால் அறிவிக்கப்பட்டது.
- 1990 &ndash; கம்யூனிச பல்கேரிய மக்கள் குடியரசு கலைக்கப்பட்டு புதிய குடியரசு நிறுவப்பட்டது.
- 1990 &ndash; அட்லாண்டிஸ் விண்ணோடம் எஸ்டிஎஸ்-38 விண்கலத்தை விண்ணுக்குக் கொண்டு சென்றது.
- 2000 &ndash; அங்கோலா, லுவாண்டாவில் அன்டோனொவ் வானூர்தி ஒன்று வீழ்ந்ததில் 40 பேர் உயிரிழந்தனர்.
- 2000 &ndash; இந்தியாவில் சார்க்கண்ட் தனிமாநிலமாக உருவாக்கப்பட்டது.
- 2002 &ndash; கூ சிங்தாவ் சீனக் கம்யூனிஸ்ட் கட்சியின் பொதுச் செயலாளர் ஆனார்.
- 2007 &ndash; வங்க தேசத்தில் கிளம்பிய பெரும் சூறாவளியினால் 5,000 பேருக்கு மேல் கொல்லப்பட்டனர்.
- 2012 &ndash; சீ சின்பிங் சீனக் கம்யூனிஸ்ட் கட்சியின் பொதுச் செயலாளர் ஆனார்.
- 2018 &ndash; கஜா புயல் தமிழகத்தை குறிப்பாக டெல்டா பகுதிகளில் பெறும் சேதத்தை ஏற்படுத்தியது.